钦定古今图书集成/明伦汇编/闺媛典/第034卷 > 屠绳武妻章氏
## 钦定古今图书集成/明伦汇编/闺媛典/第034卷 > 屠绳武妻章氏

按《富阳县志》：“章氏，屠绳武妻，看潮村人。归武，亲操井
臼，不辞劳瘁。诸姑伯姊有事时，脱簪珥助之。万历己
卯，绳武父子以粮长赴仓兑漕，姑高氏病骤作，医药
罔效。章祝天，祈以身代，刲股和汤进之，姑旋愈，章年
三十有四卒，翁怜之，自作行状，求县令张一鹗申请
旌表。”